Jason Rohde: Verdediging hou vol dit was selfmoordForensiese patoloog dr. Izak Loftus (7 Augustus 2018) Foto: David Ritchie/ANA ŉ Forensiese patoloog het Woensdag in die Wes-Kaapse hooggeregshof getuig dat die vrou van die moordbeskuldigde Jason Rohde haarself agter die badkamerdeur van die Spier Wynlandgoed-hotel naby Stellenbosch gehang het. Rohde, die voormalige uitvoerende hoof van Lew Geffen/Sotheby’s International Realty, staan tereg op aanklag dat hy sy vrou Susan op 24 Julie 2016 vermoor het. Dr. Izak Loftus het Dinsdag aan die hof gesê hy is van mening dat Susan haarself die oggend van haar dood gehang het. Susan se liggaam het van ŉ elektriese koord aan ŉ haak agteraan die badkamerdeur van die egpaar se kamer gehang. Jason Rohde (Foto: Ayanda Ndamane/ANA) Loftus het gesê dit is vir hom belangrik dat die hof nie hom moet beskou as iemand wat gehuur is nie, maar dat hy daar is om die hof te help en so objektief as moontlik te wees om die wetenskap en die wet bymekaar te bring, en daarom is hy ŉ forensiese patoloog. “Ek sal dus instem dat daar altyd ŉ 1% of 2%-kans is dat dit iets anders kan wees, maar soos wat ek hier staan, glo ek, soos ek vantevore gesê het, bo redelike twyfel, dat sy só gesterf het.” Rohde, wat erken dat hy ŉ buite-egtelike verhouding aangeknoop het wat tot spanning en konfrontasies met sy vrou gelei het, ontken skuld op aanklag dat hy sy vrou vermoor en dit soos ŉ selfmoord wou laat lyk. Die saak hervat Woensdag. Lees alle vorige berigte oor Jason Rohde op Maroela Media.